เอาใจขาช็อป! คลังชง ครม. เพิ่มช้อปช่วยชาติ เป็น 30,000 บาท พร้อมยืดระยะเวลาเป็น 1 เดือน - FINNOMENA
กระทรวงการคลังเตรียมเสนอ ครม. อนุมัติมาตรการช้อปช่วยชาติ จากวงเงินลดหย่อนภาษีจาก 15,000 บาท เป็น 30,000 บาท พร้อมยืดระยะเวลาจาก 7 วันเป็น 1 เดือน ทั้งนี้เพื่อให้ประชาชนมีเวลาซื้อสินคค้านานขึ้น
28 พ.ย. 2559

กระทรวงการคลังเตรียมเสนอ ครม. อนุมัติมาตรการช้อปช่วยชาติ จากวงเงินลดหย่อนภาษีจาก 15,000 บาท เป็น 30,000 บาท พร้อมยืดระยะเวลาจาก 7 วันเป็น 1 เดือน ทั้งนี้เพื่อให้ประชาชนมีเวลาซื้อสินค้านานขึ้น
โดยจะมีการพิจารณาในวันที่ 29 พฤศจิกายนนี้ หรืออย่างช้าช่วงต้นเดือนธันวาคม พร้อมเตรียมต่ออายุมาตรการภาษีกระตุ้นการท่องเที่ยวที่จะหมดอายุสิ้นปีนี้ด้วย
ทั้งนี้เพื่อกระตุ้นการบริโภคในประเทศที่ยังอยู่ในระดับต่ำ โดยไตรมาสที่ 3 ปีนี้ ภาษีมูลค่าเพิ่มที่เก็บบนฐานการบริโภค ขยายตัวเพียง 1.2% ซึ่งต่ำกว่าไตรมาสที่ 2 ที่ขยายตัว 3.7%
โดยคาดว่ามาตรการช้อปช่วยชาติสองนี้ จะมีเงินสะพัดไม่ต่ำกว่า 8 หมื่นล้านบาท ซึ่งน่าจะช่วยดึงเศรษฐกิจไตรมาสสุดท้ายของปี 2559 ขึ้นมาได้
อย่างไรก็ตาม ในช่วงเดือนธันวาคมนี้ คาดว่า บริษัท ห้าง ร้านต่างๆ จะมีการออกโปรโมชั่นลด แลก แจก แถมมากขึ้นกว่าทุกปี เพื่อกระตุ้นยอดขายที่ส่วนใหญ่ปรับตัวลดลงต่อเนื่อง
ที่มา : http://www.nationtv.tv/main/content/economy-business/378525284/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: